stanford-oval/wikipedia huggingface dataset:
פלימות' (מונטסראט)
הערות שוליים

↑  לפני התפרצות הר הגעש, התגוררו בפלימות' 4,000 תושבים
↑  Melanie Reffes, TRIPSAVVY, Touring Plymouth, Montserrat, the Pompeii of the Caribbean, ‏26-6-2019
| בירות מדינות איי הודו המערבית |
| --- | --- | --- |
| מדינות האיים הקריביים | אנטיגואה וברבודה: סנט ג'ונס • בהאמה: נסאו • ברבדוס: ברידג'טאון • גרנדה: סנט ג'ורג'ס • דומיניקה: רוזו • הרפובליקה הדומיניקנית: סנטו דומינגו • האיטי: פורט-או-פרנס • ג'מייקה: קינגסטון • טרינידד וטובגו: פורט אוף ספיין • סנט וינסנט והגרנדינים: קינגסטאון • סנט לוסיה: קסטריז • סנט קיטס ונוויס: באסטר • קובה: הוואנה |  |
| שטחים תלויים | איי הבתולה הבריטיים: רואוד טאון • איי הבתולה של ארצות הברית: שארלוט אמאלי • איי קיימן: ג'ורג' טאון • אנגווילה: הוואלי • ארובה: אורנייסטאד • גוואדלופ: באס-טר • איי טרקס וקייקוס: קוקבורן טאון • מרטיניק: פור-דה-פראנס • מונטסראט: פלימות' (בריידס) • סן ברתלמי: גוסטביה • סן מרטן: מריגו • סנט מארטן: פיליפסבורג • פוארטו ריקו: סן חואן  • קוראסאו: וילמסטאד |  |
| --- | --- |
בקרת זהויות :  NLI: 987007550335405171  GND: 7543973-6  LCCN: n79098599  VIAF: 261897511   WorldCat (עם VIAF): 261897511 
ערך זה הוא קצרמרבנושא יישובים. אתם מוזמנים לתרום לוויקיפדיה ו.
הנרי תומאס

| --- | --- |

הנרי תומאס בכנס חובבי האימה "Nightmare Weekend Richmond" ‏2023
 לידה:  9 בספטמבר 1971 (בן 53) סן אנטוניו, טקסס, ארצות הברית 
 שם במה:  הנרי תומאס
 שם לידה:  הנרי ג'קסון תומאס, הַבֵּן
 מדינה:  ארצות הברית
 תקופת הפעילות:  מ-1981
 מקום לימודים:  מכללת "בלין" (אנ'), טקסס
 יצירות בולטות:  אי.טי. - חבר מכוכב אחר (1982) פסיכו 4: ההתחלה (1990) רוחות של תשוקה (1994) מובי דיק (מיני-סדרה, 1998) כנופיות ניו יורק (2002) מי מתגורר בבית היל (2018) מי מתגורר באחוזת בליי (2020)
 בת זוג:  2000–2002: קלי היל 2004–2007: מארי צילקה מ-2009: אנאלי פרי תומאס
 צאצאים:  הייזל; אוולין; הנרי
 מספר צאצאים:  3
 פרופיל ב-IMDb
 
הנרי ג'קסון תומאס, הַבֵּן (באנגלית: .Henry Jackson Thomas Jr; נולד ב-9 בספטמבר 1971) הוא שחקן קולנוע וטלוויזיה, מוזיקאי וסופר אמריקאי. תומאס התפרסם כשחקן ילד בשנת 1982, לאחר שנבחר על ידי הבמאי סטיבן ספילברג לגלם את דמותו של אליוט בסרט "אי.טי. - חבר מכוכב אחר", דמות שתומאס ממשיך להיות מזוהה איתה בחלוף השנים.
בעשור השני של המאה ה-21, תומאס מוכר מתפקידיו בסרטי קולנוע וסרטי טלוויזיה שמבוססים בחלקם הגדול על ספריו של סטיבן קינג; וסדרות נטפליקס, רובן על-פי ספרי וסיפורי אימה קלאסיים, שמביים מייק פלנגאן, ובעיקר: "מי מתגורר בבית היל" (2018) ו"מי מתגורר באחוזת בליי" (2020).
שנות ילדותו

הנרי תומאס נולד בסן אנטוניו, טקסס, בן יחיד להנרי ג'קסון תומאס האב (1938–2017), מכונאי הידראוליקה, ולקארולין לי תומאס (1943–2007). הוא למד בבית הספר התיכון הציבורי "איסט סנטראל" ובמכללה הציבורית "בלין" בברנהם, טקסס (אנ').
כבר מילדות חלם תומאס להיות כוכב קולנוע, חלום שהתגשם עם היותו של "אי.טי" לשובר קופות. אולם בגיל 10 הוא התקשה להתמודד עם ההצלחה שהייתה עבורו כחרב פיפיות. לדברי תומאס, הוא נבהל מהתקהלויות של אנשים מבוגרים סביבו, חש כפריק בקרקס, נמנע מלצאת מהבית, והיה ילד מופנם. אחרי שחזר לסן אנטוניו להמשיך את לימודיו, תומאס הפך ל"ילד כאפות", קורבן לקנאתם של הילדים האחרים בבית הספר.
בגיל 17 עבר תומאס לניו יורק במטרה להשיג עבודות מזדמנות כשחקן.
קריירה > מוזיקה

הנרי תומאס מנגן בגיטרה, שר, כותב ומלחין פזמונים. במחצית השנייה של שנות ה-90 הוא היה חבר בלהקת פולק רוק בסן אנטוניו, בשם "דה בלו הילר'ז" (The Blue Heelers. "בלו הילר" הוא כינוי לכלב הבקר האוסטרלי). הלהקה הוציאה אלבום אינדי אחד והתפרקה בשנת 1998, אחרי שתומאס עבר ללוס אנג'לס, שם הקים וממשיך להוביל את להקת "פארספיקר" (Farspeaker), השואבת השראה מיוצרים כטום וייטס, וילי נלסון, דייוויד בואי וג'ון לי הוקר. הלהקה הוציאה אלבום בכורה בשנת 2018.
תומאס הביא לביטוי את כישוריו המוזיקליים בסרטים שבהם השתתף: השיר "Truckstop Coffee" של "דה בלו הילר'ז", נכלל בפסקול הסרט "ניאגרה, ניאגרה" (1997). בשנת 2003 הוא כתב ארבעה פזמונים, יחד עם הזמר-יוצר האנגלי ניקי סאדן (אנ'), לפסקול הסרט "האני בייבי" שביים הבמאי הפיני מיקה קאוריסמאקי (אנ'), ובו גילם תומאס דמות בדיונית של הזמר-יוצר טום בראקט, וביצע את הפזמונים בעצמו. לאחר מכן עבדו תומאס וסאדן על אלבום משותף, אך שיתוף הפעולה נקטע עם מותו של סאדן ב-2006. בשנת 2011 הוא גילם את הזמר האנק ויליאמס בסרט הביוגרפי "הנסיעה האחרונה".
קריירה > כתיבה

ב-1 באפריל 2019 יצא לאור ספר ביכורים מאת הנרי תומאס. זהו ספר בשם "The Window and the Mirror" (בעברית: "החלון והַמַּרְאָה"), הראשון בסדרת ספרי פנטזיה על אודות מלחמת גובלינים המתרחשת בממלכת "אוֹסְטֵרְיָה" הבדיונית. תומאס מתאר את סדרת סיפורי מלחמות הגובלינים כ"משחקי הכס פוגש את שר הטבעות". לדבריו, העלילה בעלת נימה רוחנית-סביבתית, ובה מנסים הפרוטגוניסטים להציל את העולם. לשאלה מה דחף אותו לעסוק בכתיבה, סיפר תומאס שכשחקן יש לו פרקי זמן פנויים, והוא רצה לעשות פעילות יצירתית בעיתות הפנאי שלו.
חיים פרטיים

הנרי תומאס נשוי בשלישית ומתגורר משנת 2014 בווילסונוויל (אנ'), אורגון. ב-20 במאי 2002 הוא התחתן עם השחקנית קלי היל, והם התגרשו כעבור שנתיים, ב-2 במאי 2002. ב-10 במאי 2004 נשא תומאס לאישה את השחקנית הגרמנייה מארי צילקה (אנ'), ומנישואים אלה נולדה הבת הייזל. הם התגרשו בשנת 2007, אחרי שצילקה ניהלה קשר רומנטי ממושך עם השחקן הגרמני כריסטוף מאריה הרבסט (גר'). משנת 2009 נשוי תומאס לאנאלי פרי, והם הורים לבת, אוולין, ולהנרי תומאס הַבֵּן.
תומאס הוא חובב ספרות פנטזיה, ובעיקר את יצירותיהם של ג'.ר.ר. טולקין ורוברט ג'ורדן, ומילדות הוא משחק ב"מבוכים ודרקונים".
ב-21 באוקטובר 2019 נעצר תומאס בידי משטרת העיר טואלטין (אנ') באורגון, בחשד של נהיגה בשכרות. זאת, אחרי שעוברי אורח ראו את מכוניתו עומדת ללא תנועה בנתיב הנסיעה. השוטרים מצאו את תומאס יושב מעורפל הכרה, וברשותו בקבוק ריק של תמיסת מריחואנה. הוא סירב לבדיקת פיכחות, בדרך לתחנת המשטרה איים על שוטרת שיביא לפיטוריה, ונחשד שמהל במים את דגימת השתן. אחרי שתומאס סירב לענות על כתב האישום, הוא חויב בתוכנית גמילה במשך שנה אחת, וכן חויב להתקין במכונית מכשיר לבדיקת נשימה, המשבית את המתנע בעת הצורך.
ב-8 בינואר 2021 נפוצו שמועות כוזבות בדבר מותו של תומאס, עם הופעת דף פייסבוק בשם "נוח בשלום הנרי תומאס" (R.I.P. Henry Thomas), שפרסם הודעת אבל. השמועות הופרכו מאחר שאף לא אחת מרשתות התקשורת האמריקאיות פרסמה ידיעה דומה, וככל הנראה, השמועה הייתה חלק מסדרת הודעות כוזבות שהתפרסמו בחודשים שקדמו לה על מותם כביכול של ידוענים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1981 | איש מחוספס (אנ') | הארי |  |
| 1982 | אי.טי. - חבר מכוכב אחר | אליוט |  |
| 1984 | Misunderstood‏ (אנ') | אנדרו |  |
| 1984 | קלוק ודאגר | דייווי אוסבורן |  |
| 1985 | Frog Dreaming‏ (אנ') | קודי |  |
| 1989 | הפיתויים האסורים של ואלמונט (אנ') | רפאל דנסני |  |
| 1993 | אש ברקיע | גרג הייס |  |
| 1994 | Curse of the Starving Class‏ (אנ') | וסלי טייט |  |
| 1994 | רוחות של תשוקה | סמואל לדלואו |  |
| 1997 | ניאגרה, ניאגרה (אנ') | סת' |  |
| 1997 | להתגרות במוות (אנ') | אייברי צ'סטן |  |
| 1998 | Bombshell‏ (אנ') | באק הוגאן |  |
| 1999 | Fever (אנ') | ניק פארקר |  |
| 2000 | The House That Screamed‏ (אנ') | ג'ק גילטון | הופץ ישירות ל-VOD |
| 2000 | A Good Baby‏ (אנ') | ריימונד טוקר |  |
| 2000 | כל הסוסים היפים (אנ') | לייסי רולינס |  |
| 2001 | The Quickie (אנ') | אלכס |  |
| 2002 | Dead in the Water‏ (אנ') | ג'ף |  |
| 2002 | I'm with Lucy‏ (אנ') | בארי |  |
| 2002 | כנופיות ניו יורק | ג'וני שירוקו |  |
| 2003 | I Capture the Castle‏ (אנ') | סיימון קוטון |  |
| 2003 | 11:14 | ג'ק לווין |  |
| 2004 | ציפורים מתות (אנ') | ויליאם |  |
| 2004 | האני בייבי | טום בראקט |  |
| 2006 | The Hard Easy‏ (אנ') | פול וסטון |  |
| 2007 | The Last Sin Eater‏ (אנ') | הכומר |  |
| 2007 | Suffering Man's Charity‏ (אנ') | אריק רייקל |  |
| 2008 | קטיפה אדומה (אנ') | ארון |  |
| 2010 | ג'ון היקר | טים ודון |  |
| 2011 | הנסיעה האחרונה (אנ') | האנק ויליאמס |  |
| 2013 | Big Sur‏ (אנ') | פיליפ ויילן |  |
| 2016 | סיאנס: מקור הרשע (אנ') | הכומר טום הוגאן |  |
| 2017 | המשחקים של ג'רלד | טום |  |
| 2019 | מרוץ אלסקה הגדול (אנ') | טומפסון |  |
| 2019 | דוקטור סליפ | לויד המוזג בבר, רוחו של ג'ק טורנס |  |
| 2021 | לכל הנערים: לעולם ועד | מר קרבינסקי |  |
| 2021 | לוכד החלומות | לוק |  |
| 2022 | אהבה זה כל העניין | רון |  |
| 2022 | לכוד (במקור באנגלית: Crawlspace) | רוברט מיצ'ל |  |
| 2023 | בית כברות לחיות: שושלות | דן קרנדל |  |
| יפורסם בהמשך | Riptide |  |  |
| יפורסם בהמשך | Barely Afloat | פול |  |
| יפורסם בהמשך | Generation Angst | טים גרינל |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1990 | פסיכו 4: ההתחלה | נורמן בייטס בצעירותו | סרט טלוויזיה |
| 1992 | A Taste for Killing (אנ') | קארי סלואן | סרט טלוויזיה |
| 1995 | כתב אישום: משפט מקמרטין (אנ') | ריי באקי | סרט טלוויזיה |
| 1996 | Riders of the Purple Sage (אנ') | בן ונטרס | סרט טלוויזיה |
| 1998 | מובי דיק | ישמעאל | מיני-סדרה |
| 1999 | Happy Face Murders (אנ') | דילן מק'קארתי | סרט טלוויזיה |
| 2005 | אשפי האימה (אנ') | ג'יימי | סדרה. פרק: "שוקולד" (אנ') |
| 2006 | הייאוש של סטיבן קינג (אנ') | פיטר ג'קסון | סרט טלוויזיה |
| 2006 | סיוטים וחלומות: מסיפוריו של סטיבן קינג (אנ') | רוברט פורנוי | פרק: "The End of the Whole Mess" |
| 2007-08 | ללא עקבות | פרנקלין רומר | שני פרקים |
| 2009 | CSI | ג'רמי קנט | פרק: "פטיש לו היה לי" |
| 2011 | המנטליסט | תומאס ליסבון | פרק: "?Where in the World is Carmine O'Brien" |
| 2013-14 | בגידה (אנ') | טי.ג'יי. קארסטן | 13 פרקים |
| 2015 | בני החירות (אנ') | ג'ון אדמס | מיני-סדרה |
| 2016 | חוק וסדר: מדור מיוחד | שון רוברטס | פרק: "Making a Rapist" |
| 2017 | דברים טובים יותר | רובין | 4 פרקים |
| 2018 | מי מתגורר בבית היל | יו קריין בצעירותו | משתתף בצוות השחקנים הקבוע |
| 2018 | נערה בבונקר (אנ') | וינסון פיליו (אנ') | סרט טלוויזיה |
| 2020 | FBI: המבוקשים ביותר | ד"ר ג'אסטין ברוק | פרק: "Dopesick" |
| 2020 | סטארגירל | צ'ארלס מק'ניידר / דוקטור מידנייט, קולו של צ'אק | דמות חוזרת |
| 2020 | מי מתגורר באחוזת בליי | לורד הנרי וינגרייב | משתתף בצוות השחקנים הקבוע |
| 2021 | Just Beyond (אנ') | כריס המשוגע | פרק: "Parents Are From Mars, Kids Are From Venus" |
| 2021-הווה | טקס חצות | אד פלין | סדרת נטפליקס |
| 2023 | נפילת בית אשר | פרדריק אשר | מיני-סדרה |
פרסים

| שנה | ארגון מעניק | קטגוריה | יצירה | תוצאה | מקור |
| --- | --- | --- | --- | --- | --- |
| 1982 | פרס האמן הצעיר | השחקן הטוב ביותר | איש מחוספס | מועמדות |  |
| 1983 | פרס האמן הצעיר | השחקן הטוב ביותר | אי.טי. - חבר מכוכב אחר | זכייה |  |
| 1983 | פרס בפט"א | התגלית המבטיחה ביותר בתפקיד ראשי | אי.טי. - חבר מכוכב אחר | מועמדות |  |
| 1983 | פרס גלובוס הזהב | הכוכב החדש של השנה בסרט קולנוע - שחקן | אי.טי. - חבר מכוכב אחר | מועמדות |  |
| 1983 | פרס סאטורן | השחקן הראשי הטוב ביותר | אי.טי. - חבר מכוכב אחר | מועמדות |  |
| 1985 | פרס האמן הצעיר | השחקן הטוב ביותר | קלוק ודאגר | מועמדות |  |
| 1996 | פרס גלובוס הזהב | שחקן המשנה הטוב ביותר בסדרת טלוויזיה, מיני-סדרה או סרט טלוויזיה | כתב אישום: משפט מקמרטין | מועמדות |  |
| 2006 | פרס DVD אקסקלוסיב (אנ') | השחקן הטוב ביותר בבכורת סרט ב-DVD | 11:14 | מועמדות |  |
| 2007 | פסטיבל פנטספורטו (אנ') | פרס מיוחד על מפעל חיים |  | זכייה |  |
| 2019 | פרס סאטורן | השחקן הטוב ביותר בהפקה להזרמת מדיה (אנ') | מי מתגורר בבית היל (נטפליקס) | זכייה |  |
| 2019 | פרס אופט"א (OFTA - התאחדות הקולנוע והטלוויזיה באינטרנט) | אנסמבל השחקנים הטוב ביותר בסרט או סדרת טלוויזיה מוגבלת | מי מתגורר בבית היל (נטפליקס) | מועמדות |  |
כיבודים נוספים

הנצחה בהיכל התהילה של הקולנוע בטקסס (2013)(אנ').
מקום 24 ברשימת "100 הילדים הכוכבים הגדולים ביותר" לשנת 2005 של ערוץ VH1‎
מקום רביעי ברשימת "50 הכוכבים-ילדים החמודים ביותר" לשנת 2005 של ערוץ E! (אחרי מרי קייט ואשלי אולסן, מקולי קאלקין וג'ונתן ליפניקי)
פרלה נשר

| --- | --- |
אין תמונה חופשית
 לידה:  24 בפברואר 1930 (בת 95) תל-אביב, פלשתינה (א"י) 
 שם לידה:  פרלה אדן 
 ענף מדעי:  הוראת המתמטיקה 
 מקום לימודים:  אוניברסיטת הרווארד 
 מוסדות:  אוניברסיטת חיפה 
 
פֶּרלָה נשר (אַדָן) (נולדה ב-24 בפברואר 1930) היא פרופסור אמריטה באוניברסיטת חיפה, חוקרת של למידה והוראת המתמטיקה, כיהנה כמדענית הראשית במשרד החינוך ויועצת לשר החינוך.
ביוגרפיה

נשר נולדה כפרלה אדן בתל אביב, בתם של שרה לבית טישלר ומשה אידלסון (אדן). מילדותה רצו הוריה שתהיה מורה, ומשסיימה את לימודיה בבית הספר העממי ביקשו שתעבור ללמוד בבית מדרש למורות וגננות. תיאודור הולדהיים, שהיה איתה יחד בקן צפון תל אביב של השומר הצעיר, שִכנע את הוריה שתלמד בגימנסיה, והלימודים שם הובילו להתעניינותה הרבה במתמטיקה.
משנת 1948 ועד 1974 הייתה חברת קיבוץ נירים.
בשנת 1972 קיבלה תואר דוקטור לחינוך מבית הספר לחינוך בהרווארד; כותרת הדיסרטציה: "From ordinary language to arithmetical language in the primary grades: (What does it mean to teach "2+3=5?")‎".
באותה שנה שבה לארץ, והחלה לעבוד כיועצת במשרד החינוך ובמרכז לטכנולוגיה חינוכית ולפעול ליישום רעיונות התפישות המודרניות של החינוך, לפיהם הילד אינו "מבוגר קטן" או "לוח חלק", ויש להתאים את ההוראה ליכולות שלו ולתפישותיו, בבתי הספר הישראליים, באמצעות ספרי "אחת, שתיים ו.. שלוש", ו"ועוד אחת" של מטח. הבדידים היו אמצעי ההמחשה הזכור ביותר מתוכנית זו.
נשר ייסדה את תחום החינוך המתמטי לבית הספר היסודי כתחום אקדמי והדריכה תלמידים רבים בתחום הממלאים תפקידים בולטים במערכת החינוך, בהם: פרופ' רוחמה אבן, שרה הרשקוביץ, ליאורה לינצבסקי, ענת קלמר, סגל דסי, ישראלה שפיר, דוד בן חיים, פרופ' צביה ברזניץ, רלי בריקנר, רינה גפני, איבי מכמנדרוב ועוד רבים.
נשר לימדה במשך חמש שנים בבית הספר לחינוך באוניברסיטה העברית בירושלים, ובו-זמנית לימדה גם בבית הספר לחינוך באוניברסיטת חיפה, שם כיהנה בין השנים 1983–1988 כראש בית הספר לחינוך.
נשר הייתה היועצת המדעית של ספרי לימוד במתמטיקה הנותנים מענה לתוכנית הלימודים במתמטיקה כפי שהוגדרה בכל תקופה על ידי משרד החינוך.
כל אחת מהסדרות כללה את חומרי הלימוד הנדרשים: בחשבון ובגאומטריה, לוותה במדריכים למורה, מערך מבחנים ומערך השתלמויות מורים.
הסדרה "אחת שתיים ו...שלוש" (בהוצאת מטח)– סדרת ספרי לימוד במתמטיקה לבית הספר היסודי (א-ו) שהייתה נפוצה בין השנים (1972) ועד סוף שנות התשעים. הסדרה עודכנה לאורך השנים ויצאה ב-3 מהדורות.
הסדרה "ועוד אחת" (בהוצאת מטח) – סדרת חוברות לימוד במתמטיקה לבית הספר היסודי שהייתה נפוצה בין השנים (1976) ועד סוף שנות התשעים. הסדרה עודכנה לאורך השנים ויצאה ב-3 מהדורות. סדרה זו הייתה "מקבילה" לסדרה "אחת שתיים ו...שלוש" והותאמה לכיתות בהן נתן מענה לשונות שבין התלמידים.
הסדרה "שבילים" בהוצאת מטח - סדרת ספרי לימוד במתמטיקה לבית הספר היסודי (א-ו). הסדרה פותחה בין השנים 2002 – ל 2008, ונפוצה כיום בבתי ספר רבים.
בין השנים 1987–1989 כיהנה כנשיאת הארגון הבינלאומי המרכזי לחקר הלמידה המתמטית.
בין השנים 1993–1995 כיהנה כמדענית ראשית של משרד החינוך והתרבות, והייתה המדענית הראשית הראשונה שהגיעה מתחום מחקר המתמטיקה. במסגרת תפקידה ערכה, לאחר שנים רבות, את מפקד תנועות הנוער המשמש להקצבת משרד החינוך לתנועות הנוער, כמו כן יזמה שינוי בהגדרת טעוני טיפוח ויצרה סולם חדש להעדפת בתי הספר בפריפריה, כן קידמה את הרעיון של משוב פנימי בבתי הספר ומשוב ארצי מדגמי בלבד.
נשר מתגוררת בחיפה. היא אחותו הצעירה של האלוף אברהם אדן ("ברן"). בעלה הראשון היה ד"ר נשר, ובעלה השני היה גבי ורבורג, פרופסור להיסטוריה של המזרח התיכון באוניברסיטת חיפה ורקטור האוניברסיטה (ונכדו של אוטו ורבורג), ממנו התאלמנה ב-2022.
נשר היא אם לשתיים: שלומית טָרֶם, פרופסור לפיזיקה בפקולטה לפיזיקה בטכניון, ומיכל שכטר, קלינאית תקשורת.
פרסומים

(יחד עם חברי הצוות למתמטיקה בכיתות היסוד: מ. גרוסמן, עליזה בר לב), דפדפת ניקוב, ירושלים: המכון לאמצעי הוראה, משרד החינוך והתרבות - מרכז לתוכניות לימודים, 1974.
(יחד עם צוות המתמטיקה במרכז לטכנולוגיה חינוכית), מספרים מכוונים, רמת אביב: המרכז לטכנולוגיה חינוכית, תשמ"א 1980.
(יחד עם אורי לירון ורינה צצקיס), מדריך לעסקי צבים: גרפיקה, פתרון בעיות ותיכנות מבני בשפת לוגו, תל אביב: - BUG המרכז לספרות עזר ותוכנה למחשבים, תשמ"ד 1984.
מדד הטיפוח : עקרונות להקצאה - התשנ"ה, ירושלים: מחלקת הפרסומים - משרד החינוך, התרבות והספורט, תשנ"ו 1996
"תלמידים מחוננים: בחינת ההגדרות, האיתור ודרכי הטיפול", ירושלים: ,משרד החינוך התרבות והספורט - לשכת המדען הראשי, מחלקת הפרסומים, תשנ"ו 1996. (חוברת)
Cognition and Mathematics, A volume in ICMI study series, Cambridge University Press (1990) Eds: Pearla Nesher and Jeremy Kilpatrick, 180 pp.
Theories of Mathematical Learning, with Leslie, P. Steffe, Lawrence Erlbaum Associates, NJ. (1996), 525 pp.
פרסומים > פרקים בספרים

Nesher, P. (1981) A methodology for evaluating the effectiveness of schools, in Schwartz, J. & Garet (eds.) Assessment for Accountability, MIT, DSRE.
Nesher, P. (1982) Levels of description in the analysis of addition and subtraction word problems, in Carpenter, T.P., Moser, J.M. and Romberg, T.A. (Eds.), Addition and Subtraction:, a developmental perspective, Hillsdale, NJ,
Lawrence Erlbaum, 1982, pp. 25-39.
Nesher, P. Cognitive processes involved in solving verbal problems in arithmetic, a book in memory of Prof. Minkovitz. Between Education and Psychology, Nissan & Lest (Eds.) Magnes Press, 1983, pp. 407 427 (Hebrew).
Nesher, P. The opportunity to learn. In Zvi Lamm (Ed.), School and Instruction, 169 180, The Hebrew University, 1984 (Hebrew).
Nesher, P., & Peled, I. The Derivation of Mal-Rules in the Process of Learning, In Science Teaching in Israel: Origins, Development and Achievements, A. M. Mayer, and P. Tamir, (Ed.) A volume dedicated to Alexandra Poljakoff-Mayber, The Amos de-Shalit Science Teaching Centre, 1984. pp. 325-336. with I. Peled (Nesher is the senior author) (Hebrew).
Nesher, P. Language of Mathematics, in International Encyclopedia of Education: Research and Studies. p. 2895, Pergamon Press, Ltd. 1986.
Nesher, P. Linguistic Precursors of Number in Children, in Ontogeny, Phylogeny and Development, S. Strauss (Ed.), Ablex Publishing Corporation (1987(
Nesher, P. and Tebual, E. Order of Mention Vs Order of Events as Determining factors in Additive Word Problems: A Developmental Approach. in K. Durkin & B. Shire (Eds.),Language in Mathematical Education : Research and Practice,(1987).
Nesher, P. Multiplication Word Problems: theoretical considerations and empirical findings, in Number Concepts and Operations in the Middle Grades ,Hiebert and M. Behr (Eds.), Lawrence Erlbaum Associates, 1988, pp. 19-41.
Nesher, P. Microworlds in Mathematical Education: A Pedagogical Realism, in Knowing, Learning, and Instruction: Essays in Honor of Robert Glaser, L. B. Resnick (Ed.), Lawrence Erlbaum Association, pp. 187-215 (1989).
Nesher, P. Solving Multiplication Word Problems, In G. Leinhardt & R. Putnam & R. H. (Eds.), Analysis of Arithmetic for Mathematics Teaching, Lawrence Erlbaum Publishing, Hilsdale, NJ, (1992).
Nesher, P. (1999), Mathematics at the core of the educational process, In Ben-Peretz, Moon, B., & Brown, S.(Eds.), Routledge International Companion to Education, Routeledge .
Nesher, P. (2012): On the diversity and multiplicity of theories in mathematics education, In Festschrift in honor of Jeremy Kilpatrick
פרסומים > דיווחים

Nesher, P. “School and National Assessment”, Ministry of Education, Chief Scientist, 1993
Nesher, P. “Indicators for Culturally Deprived Index”, Ministry of Education, Chief Scientist, 1994.
Nesher, P. “Criteria for Basic Allocation for schools”, Ministry of Education, The Chief Scientist, 1996
Nesher, P. “Differential Rewarding of Teachers and Schools”, Ministry of Education, Chief Scientist, 1996.
Nesher, P. “Talented Students: Analysis of the definition and the treatment”, Ministry of Education, Chief Scientist, 1996.
Nesher, P. “The Reform in the Matriculation Exams in Israel” in Brandes, O. (Ed.) The Third jump: Reforms and Changes in the Israeli Educational System in the 90’s.Ministry of Education, 1996.
לקריאה נוספת

שי חורב, פרלה נשר, בלקסיקון החיפאים אישים ודמויות בחיפה, דוכיפת הוצאה לאור, עמ' 257–258, 2018.
הערות שוליים

↑  שבילים, באתר המרכז לטכנולוגיה חינוכית
| --- | --- |
בקרת זהויות :  NLI: 987007276548905171  LCCN: n88174471  NTA: 096512474  SUDOC: 05689922X  VIAF: 77874188   WorldCat (עם VIAF): 77874188
חבר דמיוני

חבר דמיוני הוא דמות בדיונית אותה יוצרים בדרך כלל ילדים קטנים. חברים דמיוניים יכולים ללוות את הילד אף עד לתחילתו של גיל ההתבגרות.
חבר דמיוני היא תופעה נפוצה ונרחבת. לעיתים החבר מגיע בתצורת בן אדם, ופעמים אחרות יכול להיות דמות בדיונית, חיה, חפץ או בובה.
בעבר, חבר דמיוני נתפס כמצביע על חוסר יציבות נפשית, חוסר חוסן נפשי או חוסר אינטליגנציה רגשית. כיום מחקרים מוכיחים שתפיסה זו מוטעית.
רוב המחקרים כיום מצביעים שחבר דמיוני הוא בריא וחלק בלתי נפרד מחווית הילדות. ילדים עם חברים דמיוניים מפתחים יכולות חברתיות גבוהות מחבריהם. בנוסף, ילדים עם חברים דמיוניים יהיו יותר יצירתיים, בעלי חוסן נפשי גבוה יותר ואינטליגנציה רגשית מפותחת יותר. ניתן לראות שבתחומים אחרים בחיים- יציבות התא המשפחתי, חברים אמיתיים וחוויות בבית הספר, אין הבדל משמעותי בין ילדים עם חברים דמיוניים ובלי.
חבר דמיוני אמנם מספק חברה ומפיג שעמום, אך לנוכחות של חבר דמיוני בחייו של ילד יש עוד משמעויות. החבר יכול לספוג כעס ועצב, לקחת "אשמה" על טעויות של הילד ולעזור בתקשורת מול ההורה.
תופעת החבר הדמיוני הרבה פחות נפוצה אצל מבוגרים. ניתן לראות מופעים שלה אצל מבוגרים שסבלו מהתעללות פיזית, מינית או נפשית בילדות. במקרים כאלו, מבוגרים ידמיינו חבר, או אפילו משפחה דמיונית, כצורת בריחה מהטראומה שנגרמה להם. החבר הדמיוני אצל מבוגרים אלו ממלא תפקיד אחר. לעיתים המבוגרים ידמיינו מושיע או גרסה אחרת של עצמם. ישנם מקרים בהם מבוגרים ידמיינו בני זוג או משפחה שלמה, על מנת לענות על הצורך בקשר אנושי בלי אינטראקציה עם אדם אחר.
לפי מחקר שנערך בארצות הברית בשנת 2004 על ידי חוקרים מאוניברסיטת וושינגטון ומאוניברסיטת אורגון עלה כי לכ-65 אחוזים מכלל הילדים בארצות הברית בין הגילים 3–5 ישנם חברים דמיוניים.
בתרבות הפופולרית

השיר "ידידי טינטן", מאת מרים ילן-שטקליס, עוסק בידידו הדמיוני של הילד דני. השיר הולחן על ידי שמוליק קראוס ובוצע על-ידו, יחד עם ג'וזי כץ, במופע "לבד ביחד ולבד לבד", אשר הוקדש לשיריה של ילן-שטקליס. השיר בוצע על ידי אבי טולדנו בפסטיבל שירי משוררים לילדים מס' 1, וזכה בו במקום הראשון.
בסדרת הטלוויזיה "ארתור", לגילי ריד, אחותו של ארתור ריד, דמות מרכזית בסדרה, יש חברה דמיונית בשם נאדין, איתה היא מנהלת דיאלוגים המבטאים את התמודדותה של גילי עם קונפליקטים ודילמות.
רצועת הקומיקס קלווין והובס עוסקת בהרפתקאותיהם של ילד בן 6 בשם קלווין, ובבובת הטיגריס שלו הובס, אשר בדמיונו של קלווין הוא טיגריס דמוי אדם אינטליגנטי וציני אשר מסוגל אף לדבר.
עלילת סדרת הטלוויזיה האמריקנית בית פוסטר לחברים דמיוניים מתרחשת בעולם שבו כשילדים יוצרים חבר דמיוני הוא נהפך ליצור בשר ודם.
הפרק ה-18 בעונה השנייה של הסדרה "אבודים" מתמקד בעיקר במפגש בין הארלי, אחת הדמויות הראשיות בסדרה, לבין החבר הדמיוני הוותיק שלו "דייב".
פרקים רבים של המהדורה האמריקנית של סדרת הילדים "רחוב סומסום" עוסקים במפגשים בין ציפורת, אחת הדמויות הראשיות בסדרה, לבין חברו הדמיוני דמוי הממותה, אשר מכונה מר סנאפאלאפגוס (Mr. Snuffleupagus), אותו רק ציפורת מסוגל לראות. בפרקים מאוחרים יותר התברר כי מר סנאפאלאפגוס אמיתי וגם אחרים יכולים לראות אותו, כדי לעודד ילדים לספר למבוגרים על דברים שהם חוששים שלא יאמינו להם, בפרט פגיעות מיניות.
בסרט הקול בראש מופיעה דמותו של בינג-בונג, החבר הדמיוני של ריילי, שהעלילה מתרחשת בראשה.
הסדרה האפי! עוסקת בחבר דמיוני שיוצא להציל את חברתו היילי יחד עם אביה המנוכר. בהמשך הסדרה מופיעים חברים דמיוניים נוספים.
ראו גם

דמיון
הערות שוליים

↑  Marjorie Taylor, Imaginary Companions and the Children who Create Them, Oxford University Press, 1999, ISBN 978-0-19-514629-5. (באנגלית)
↑  Christiane Sanderson, Counselling Adult Survivors of Child Sexual Abuse, Jessica Kingsley Publishers, 2006, ISBN 978-1-84310-335-6. (באנגלית)
↑  http://www.aboutourkids.org/articles/when_your_child039s_new_friend_imaginary
↑  65 percent of children have had an imaginary companion
| --- | --- |
בקרת זהויות :  NLI: 987012440954005171  LCCN: sh93008343 
ערך זה הוא קצרמרבנושא פסיכולוגיה. אתם מוזמנים לתרום לוויקיפדיה ו.
חוג מצומצם

בתורת החוגים, חוג  R נקרא חוג מצומצם אם האיבר הנילפוטנטי היחיד בו הוא אפס. באופן שקול, חוג הוא מצומצם אם אין בו איברים שאינם אפס שריבועם הוא אפס, כלומר אם  x^{2}=0 גורר  x=0.
האיברים הנילפוטנטיים של חוג קומוטטיבי  R יוצרים אידיאל של  R, שנקרא האידיאל הנילרדיקלי של  R; לכן חוג הוא מצומצם אם ורק אם האידיאל הנילרדיקלי שלו הוא אידיאל האפס. יתרה מזאת, חוג קומוטטיבי הוא מצומצם אם ורק אם האיבר היחידי בכל האידיאלים הראשוניים הוא אפס, כלומר החיתוך של כל האידיאלים הראשוניים הוא טריוויאלי.
חוג מנה  R/I הוא מצומצם אם ורק אם  I הוא אידיאל רדיקלי.
תהי  D קבוצת כל מחלקי האפס בחוג מצומצם  R. אם כן,  D הוא האיחוד של כל האידיאלים הראשוניים המינימליים.
מעל חוג נתרי  R, נאמר שמודול נוצר סופית  M דרגה קבועה מקומית אם הוא קבוע מקומי (או באופן שקול פונקציה רציפה על הספקטרום של  R). אם כן,  R מצומצם אם ורק אם כל מודול נוצר סופית מדרגה קבועה מקומית הוא פרויקטיבי.